**ELŐTERJESZTÉS**

**Szombathely Megyei Jogú Város Közgyűlése Oktatási és Szociális Bizottságának 2015. február 25-i ülésére**

**Javaslat**

**a Kereskedelmi és Vendéglátóipari Szakképző Iskola és Kollégium diákönkormányzata 2014/2015-ös programtervezetének módosítására**

Szombathely Megyei Jogú Város Közgyűlése Szociális és Családügyi Bizottsága a Kereskedelmi és Vendéglátóipari Szakképző Iskola és Kollégium Diákönkormányzatának 2014/2015-ös programtervezetét a 88/2014. (V.22.) SzCsB. számú határozata értelmében megismerte és annak megvalósítását 200.000,-Ft összeggel támogatta a 2014. évi költségvetés Szociális kiadások „Foglalkoztatási és egyéb szociális feladatok, ifjúságvédelmi kiadások” tételsora terhére.

Futó István, az intézmény igazgatója, valamint Kovács Vivien, az intézmény diákönkormányzatának elnöke 2015. február 2-i levelükben az intézmény diákönkormányzata programtervezetének módosítási kérelmével fordultak a Bizottsághoz. A diáknapra, a pedagógusnapra, a gólyaavatóra és a Mikulás napra igényelt összeg fent maradt (47.040,- Ft) részét az Álarcos Orlay Bál és egy - országos szinten megnyert - Amerikai Diáknap színvonalasabb megrendezésére kívánják fordítani.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2015. február „ ”

|  |
| --- |
|  |
| **(: Koczka Tibor :)** |

**HATÁROZATI JAVASLAT**

**…/2015. (II.25.) OSzB. számú határozat**

Szombathely Megyei Jogú Város Közgyűlésének Oktatási és Szociális Bizottsága a Kereskedelmi és Vendéglátóipari Szakképző Iskola és Kollégium diákönkormányzata 2014/2015-ös programtervezetének módosítása című előterjesztést megtárgyalta és az alábbi döntést hozta:

A Bizottság a Kereskedelmi és Vendéglátóipari Szakképző Iskola és Kollégium diákönkormányzata 2014/2015-ös programtervezetének módosítását a következők szerint támogatja:

* Az Álarcos Orlay bál megszervezésére elszámolható 110.000,- forint 17.040,- forinttal 127.040,- forintra növekszik.
* Az országos szinten megnyert Amerikai Diáknap megvalósítására 30.000,- forint számolható el.

**Felelősök:** Rettegi Attila, az Oktatási és Szociális Bizottság elnöke

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adóosztály vezetője)

**Határidő:** azonnal